**SZERZŐDÉS**

**”PADLÁSSZIGETELÉSI PROGRAM” KERETÉBEN VÉGZETT ENERGIAHATÉKONYSÁGI BERUHÁZÁSRA VONATKOZÓAN**

Alulírottak:

1) Név: ……………………………………..…………..; lakcím: ………………………………………………………..; születési hely, idő: ………………………………..………………..; anyja neve: ………………….…………………..; email cím: ……………………………………….……….; a továbbiakban: „**Beruházó**”; és

2) **Convestra Épker 2006 Kft.** (székhely és egyben ügyfélszolgálat címe: 2314 Halásztelek, István utca 2. 11., nyilvántartva a Budapest Környéki Törvényszék Cégbíróságán Cg. 13 09 205726 alatt, adószám: 13713946-2-13, képviseli: Csukle Tibor ügyvezető, ügyfélszolgálat emailcíme info@convestraepker.com, ügyfélszolgálat levelezési címe: 2314 Halásztelek, István utca 2. 11 ügyfélszolgálat ügyintézési és nyitvatartási ideje: Ünnepnapok és munkaszüneti napok kivételével hétfő-péntek 08:00-16:00) a továbbiakban: „**Vállalkozó**”

(Beruházó és Vállalkozó a továbbiakban együtt: „**Felek**”, külön-külön: „**Fél**”) az alulírott helyen és időpontban az alábbi szerződést kötik.

1. **Előzmények, ÁSZF**
2. Felek rögzítik, hogy Beruházó, mint az Energiahatékonyságról szóló 2015. évi LVII. törvény („**Ehat.**”), valamint az energiahatékonyságról szóló törvény végrehajtásáról szóló 122/2015. (V.26.) Korm. Rendelet („**Vhr.**”) szerinti végső felhasználó, a Vállalkozó program felhívása által meghirdetett ún. „Padlás Szigetelési Program” („**Program**”) keretében megvalósítható, Ehat. és Vhr. szerinti ún. egyéni fellépésnek minősülő energiahatékonysági beruházás, illetve energiahatékonyságot javító intézkedés (fűtetlen padlástér alatti födémek hőszigetelése) („**Beruházás**”) végrehajtásának lehetőségéről kapott tájékoztatást a Vállalkozótól a …………………………………………………………………………………….……………………….. (beruházási helyszín címe és helyrajzi száma) beruházási helyszín („**helyszín**”) tekintetében. A Beruházást Beruházó mérlegelte, amelyhez Vállalkozó lényeges és addicionális hozzájárulást nyújtott.

1. Felek rögzítik, hogy még nem kezdődött meg Beruházás, mint egyéni fellépés a helyszínen. Felek rögzítik, hogy Vállalkozó kellő mértékben tájékoztatta Beruházót az Ehat., Vhr. és kapcsolódó jogszabályok szerinti Energiahatékonysági Kötelezettségi Rendszerről (EKR) és annak működéséről, a helyszín tekintetében szóba jöhető Beruházás(ok)ról és az általa mérlegelendő Beruházás(ok) esetén várható előnyökről és kötöttségekről. Vállalkozó ezen felül előzetes felmérés és értékelés alapján kalkulációkat végzett a Beruházás(ok) és az az(ok) által elérhető energiamegtakarítás kapcsán. A mérlegelés tárgyát képező, potenciális energiahatékonysági intézkedések köre a hatályos 17/2020. (XII. 21.) MEKH rendelet 1. sz. melléklete szerinti beavatkozásokra terjedt ki.

1. Felek rögzítik azt a tényt, hogy a Vállalkozó hozzájárulása lényeges hatással volt Beruházó, mint végső felhasználó helyszínen a jelen szerződés alapján megvalósítandó Beruházása, azaz egyéni fellépése érdekében hozott döntésére. Felek megállapodnak, hogy a helyszínen a jelen szerződés alapján megvalósítandó Beruházással megvalósuló összes energiamegtakarítás – mint korlátozottan forgalomképes vagyoni értékű jog - Eht. szerinti első jogosultja a Vállalkozó az általa kifejtett, jelen szerződésben rögzített ún. addicionális hozzájárulásra, illetve ún. lényeges hozzájárulásra tekintettel, azaz az energiamegtakarítás első jogosultjaként a Vállalkozó kerül megjelölésre.
2. Felek rögzítik, hogy a helyszín jelenlegi energiafelhasználási profilja alapján minden egyéb tényező változatlansága mellett a Beruházó által választott, jelen szerződés alapján megvalósítandó Beruházás megvalósulása esetén energiamegtakarítás keletkezhet. Ennek tényleges mértékét a Vállalkozó által készítendő Audit fogja megállapítani. Beruházó kifejezetten tudomásul veszi és elfogadja, hogy Vállalkozó nem garantálja az energiamegtakarítás sem minimális, sem konkrét mértékét.

1. Felek megállapítják, hogy a Programra és a jelen Szerződésre vonatkozó Általános Szerződési Feltételek („**ÁSZF**”) a Vállalkozó által üzemeltetett [www.energiaguru.hu](http://www.energiaguru.hu) címen elérhető honlap internetes felületén találhatók. A jelen Szerződésben külön meg nem határozott nagy kezdőbetűs kifejezések az ÁSZF-ben foglalt jelentéssel bírnak. Felek a jelen Szerződésen rögzítik a jogviszonyukat szabályozó, ÁSZF-ben nem rendezett feltételeket és rendelkezéseket.
2. Az ÁSZF és a jelen Szerződés a „szerződés” és az „egyedi szerződés” viszonyában áll egymással. A Felek a jelen Szerződésben rögzítik mindazon szerződéses feltételt, amely az ÁSZF-ben nem szerepel. Az ÁSZF-ben foglaltak ugyanakkor megfelelően jogosítják és kötelezik a Feleket. Az ÁSZF és a jelen Szerződés közötti bármilyen ellentmondás esetén a Szerződés rendelkezései az irányadók.
3. ***A Polgári* Törvénykönyvről *szóló 2013. évi V. törvény („Ptk.”) 6:78. § (3) bekezdése alapján a Szerződés azon rendelkezéseit, amelyek eltérnek az eddig alkalmazott, illetve a szokásos szerződési gyakorlattól, vastag dőlt betűvel kiemelésre kerültek a jelen Szerződésben, amelyeket a Beruházó a Szerződés megkötésével kifejezetten elfogad.***
4. ***Beruházó kifejezetten kijelenti, hogy az ÁSZF tartalmáról részletes tájékoztatást kapott a Vállalkozótól. Beruházó a jelen Szerződés megkötésével kifejezetten elfogadja az ÁSZF-et és annak összes rendelkezését, így az abban foglaltak a felek megállapodásának tekintendők.***
5. **Szerződés tárgya, felek jogai és kötelezettségei**
6. ***A Szerződés és az ÁSZF alapján a helyszínen a Beruházást a Program felhívás és a Lakossági tájékoztató feltételeinek megfelelően Vállalkozó saját költségén megvalósítja és cserébe a keletkezett energiamegtakarítás első jogosultja a Vállalkozó lesz******, azaz a Szerződés teljesítése esetén Beruházónak nem kell fizetnie a Beruházásért.***
7. Felek rögzítik, hogy a Beruházás a helyszínen Vállalkozó által elvégzendő, a Lakossági tájékoztatóban foglalt padlásszigetelést foglalja magában és annak értéke 25 cm vastag ISOVER DOMO LAMBDA = 0,039 paplan hőszigetelés lesz a padlástérben (a ténylegesen szigetelt felület). A konkrét kivitelezési munkát a Vállalkozó alvállalkozójaként az Sz+C Stúdió Kft. végzi el. (7100 Szekszárd, Tartsay Vilmos utca 30., E-mail: [titkarsag@szpluszcstudio.hu](mailto:titkarsag@szpluszcstudio.hu), Tel.: 70/450-5379)
8. A Szerződés teljesítésével, az Érték elszámolásával és a Felek jogaival, valamint kötelezettségeivel (ideértve különösen a Beruházót terhelő fenntartási kötelezettséget is) kapcsolatos, jelen Szerződés törzsszövegében nem szabályozott egyéb feltételeket az ÁSZF tartalmazza, amelyeket Beruházó kifejezetten elfogad.
9. Vállalkozó kijelenti és szavatolja Beruházó felé, hogy a jelen Szerződés megkötésére és az abban foglalt jogügyletek megtételére jogosult, továbbá, hogy az általa a jelen Szerződésre tekintettel átadandó információk megfelelnek a valóságnak és, hogy nem áll csőd- vagy felszámolási eljárás alatt, nincsen fizetésképtelenséggel fenyegető helyzetben és a jelen szerződés megkötéséhez szükséges felhatalmazással rendelkező képviselője szabad akaratából és minden külső kényszertől mentesen köti meg a jelen Szerződést, amely a Vállalkozóra nézve kikényszeríthető kötelezettségeket tartalmaz.
10. Beruházó kijelenti és szavatolja Vállalkozó felé, hogy a jelen Szerződés megkötésére és az abban foglalt jogügyletek megtételére jogosult, továbbá, hogy az általa a jelen Szerződésre tekintettel átadandó információk megfelelnek a valóságnak és, hogy jelen Szerződés teljesítésére képes, a jelen Szerződés megkötése és teljesítése nem sért hitelezői és családjogi érdekeket és, hogy szabad akaratából és minden külső kényszertől mentesen köti meg a jelen Szerződést, amely a Beruházóra nézve kikényszeríthető kötelezettségeket tartalmaz.
11. Vállalkozó kijelenti, hogy mint a jelen Szerződés teljesítéséhez kellő szakismerettel és tapasztalattal rendelkező cég, birtokában van a Beruházás elvégzéséhez szükséges tudásnak, szakembernek és eszköznek. Vállalkozó kijelenti továbbá, hogy pontos tudomása van a Beruházás pontos részleteiről és a helyszín adottságairól, valamint a Beruházásnál irányadó jogszabályi és hatósági előírásokról. ***Beruházó kifejezetten szavatolja, hogy ő minősül az Ehat. és Vhr. szerinti végső felhasználónak és vállalja, hogy amennyiben ez megváltozik, úgy a változásról haladéktalanul, de legkésőbb 3 napon belül írásban tájékoztatja a Vállalkozót, továbbá vállalja, hogy ugyanezen határidőn belül az új végső felhasználó belép a jelen Szerződésbe Beruházó helyére és ennek érdekében Beruházó minden szükséges lépést megtesz.***
12. **Szerződés időtartama és megszűnése, elállás**
13. A Szerződés időtartamával, megszűnésével, valamint a Beruházót, mint fogyasztót megillető elállással kapcsolatos rendelkezéseket az ÁSZF tartalmazza, amelyeket Beruházó kifejezetten elfogad.
14. **HEM nem megfelelő megállapítása, kártérítés, kártalanítás, kötbér**
15. Beruházó kifejezetten tudomásul veszi és elfogadja, hogy az ÁSZF alapján bizonyos esetekben (ÁSZF-ben, vagy a Szerződésben foglalt kötelezettségek Beruházó általi megszegése) számára hátrányos jogkövetkezményekkel kell számolnia, amelyek részletes esetköreit és feltételeit az ÁSZF tartalmazza. Beruházó kijelenti, hogy az egyes esetkörökről és feltételekről részletes tájékoztatást kapott Vállalkozótól és azok elfogadásával köti meg a jelen Szerződést.
16. **Vegyes rendelkezések**
17. A jelen Szerződés bármely módosítása kizárólag írásban érvényes a Felek képviselői által cégszerűen aláírt okirattal.
18. Amennyiben a Szerződés bármely rendelkezése érvénytelennek vagy kikényszeríthetetlennek bizonyul, vagy azzá válik, ez a jelen Szerződés fennmaradó rendelkezéseinek érvényességét nem érinti. A Felek megállapodnak, hogy bármely érvénytelennek vagy kikényszeríthetetlennek bizonyult rendelkezést egy olyan érvényes és kikényszeríthető rendelkezéssel helyettesítenek, amely gazdasági hatásait tekintve a lehető leginkább megfelel a helyettesítendő rendelkezésnek és a Felek abban kifejezett ügyleti akaratának.
19. A Beruházó kifejezetten és visszavonhatatlanul hozzájárul ahhoz, hogy a Vállalkozó a Beruházásból keletkező energiamegtakarításhoz kapcsolódóan információkat kérhessen a Beruházótól, a Beruházást végző vállalkozó(k)tól és a Beruházásban közreműködő más harmadik személyektől, továbbá ahhoz, hogy a Vállalkozó az Ehat. szerinti kötelezett felekkel tárgyalhasson a HEM kötelezett fél számára történő értékesítéséről.
20. Felek kifejezetten és visszavonhatatlanul akként nyilatkoznak, az Ehat. és a Vhr. által bevezetett energiahatékonysági kötelezettségi rendszert és annak szabályait ismerik, a kapcsolódó üzleti kockázatokról pedig tudomással bírnak, az ezzel kapcsolatos ismereteik hiányosságaira a jelen Szerződés megkötése, teljesítése és megszűnése, továbbá az abból eredő esetleges igényérvényesítés során nem hivatkozhatnak. Az energiahatékonysági kötelezettségi rendszer működésével és az irányadó jogszabályokkal kapcsolatos részletes tájékoztatás a Hivatal <https://www.enhat.mekh.hu/ekr> linken elérhető honlapján megtalálhatók, ahol többek között az ún. Gyakran Ismételt Kérdések is fellelhetők.

1. A jelen Szerződéssel kapcsolatos adatkezelés tekintetében a Vállalkozó www.energiaguru.hu weboldalon található adatvédelmi tájékoztatójában foglaltak az irányadók és az érintettek a vonatkozó jogaikat bármikor szabadon gyakorolhatják. Beruházó az adatvédelmi tájékoztatót megismerte és hozzájárulását adja azon adatkezelések tekintetében, amelyek hozzájáruláson alapulnak.
2. Jelen Szerződésben nem szabályozott kérdésekben az ÁSZF, a mindenkor hatályos Ptk. és az Ehat., továbbá Magyarország mindenkor hatályos jogszabályai irányadók. Az ÁSZF panaszkezelésre és jogviták rendezésére vonatkozó 12. fejezete jelen Szerződésre is megfelelően irányadó.
3. A jelen Szerződés és a Vállalkozó által alkalmazott megoldások, nyújtott szolgáltatások és grafikus elemek a Vállalkozó szellemi tulajdonát képezik, amelyek bármelyikének akár részbeni, akár teljes felhasználása kizárólag a Vállalkozó előzetes hozzájárulásával lehetséges.
4. A Felek a jelen Szerződést – elolvasás és értelmezés után –, mint a Felek ügyleti akaratával mindenben megegyezőt, jóváhagyólag írták alá.

Aláírás helye és dátuma: ………………………………….

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

…………………………………….

**Beruházó**

Előttünk, mint tanúk előtt:

Tanú 1: Tanú 2:

Név: Név:

Lakcím: Lakcím:

Aláírás: Aláírás:

Aláírás helye és dátuma: ………………………………….

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Convestra Épker 2006 Kft.**, képviseli: Csukle Tibor ügyvezető

**Vállalkozó**